|  |  |
| --- | --- |
| Dok. ansvarlig: CHB |  |
|  |  |
|  August 2023 |  |
|  |  |
|  |  |
|  |  |

**Aftaleskabelon for samgravning i offentlige veje mv. - parallel nedlægning af kabler og tomrør til teleformål**

Fiberalliancens aftaleskabelon for samgravning har til formål at fremme forudsigelige og transparente aftalevilkår for samgravning i offentlige veje mv. for så vidt angår parallel nedlægning af kabler og tomrør til teleformål.

Aftaleskabelonen finder anvendelse på ledningsgravninger i offentlige veje mv. som er underlagt offentligretlige regler om forudgående koordinering af gravearbejder (samgravning), graveansøgning, ledningsregistrering mv.

Det fremgår af vejloven, at når man skal udføre gravearbejde i offentlige veje mv., har man pligt til at undersøge muligheden for samgravning, før man søger om gravetilladelse ved vejmyndigheden (forundersøgelsespligt). I medfør af gravebekendtgørelsen skal man bruge samgravningsmodulet i LER til koordinering. I LER kan man skaffe dokumentation for at man har forsøgt at koordinere gravearbejdet.

Skabelonen skal først og fremmest sikre, at aftaler om samgravning ikke medfører forsinkelser og/eller påfører ekstra omkostninger for den udførende graveaktør (Bygherre). Dette for at fremme udbygning af højhastighedsinternet og konkurrencen på bredbånd.

---------------------------------------------------------------------------------------------------------------------------

## Parter

|  |  |
| --- | --- |
| **Bygherre**(navn og adresse bygherre)(herefter benævnt bygherre) | **Samgravningsdeltager**(navn og adresse på samgravningsdeltager)(herefter benævnt samgravningsdeltager) |

## Samgravningens omfang

Det område, hvor Samgravningsdeltageren ønsker samgravning, og omfanget, skal fremgå enten af skema 1.1 nedenfor eller af Samgravningsdeltagerens fremsendte projektmateriale (Bilag 2). Kortmaterialet skal som minimum indeholde samme oplysninger som skema 1.1

 **Samgravningsområdet: (Lokalitet By, postnummer, kommune)**

|  |  |  |  |
| --- | --- | --- | --- |
| **Område, vejnavne** | **Cirka længde af gravning (meter)** | **Antal rør** | **Rørdimension (mm)**  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Skema 1.1

## Tidsplan

Entreprisen forventes gennemført fra xx/xx/xxxx til xx/xx/xxxx, i henhold til bygherres hovedtidsplan. Sluttidspunktet er dog ikke bindende, men Bygherre søger arbejdet udført uden forsinkelse. Samgravningsdeltageren skal dog informeres hvis sluttidspunktet flyttes.

## Betaling

### Priser

Alle priser er i danske kroner, ex moms.

Vælg Model A eller Model B. Når modellen er valgt, gennemstreges den anden model i dokumentet.

Model A: Deles ligeligt mellem antal samgravningsdeltagere

Model B: Samgravningsdeltagerens pris for dennes andel

**Enhedspris for længdegrav**

|  |  |  |
| --- | --- | --- |
| **Aktivitet** | **Enhed** | **Enhedspris** |
|  |  |  |
|  |  |  |
|  |  |  |
|  |  |  |
|  |  |  |

Tabel 1.1 *Enhedspriserne er for en længdegrav med en* ***dybde af xx cm (+/- 5 cm)*** *og* ***en bredde af xx cm (+/- 5 cm)****. Såfremt der opstår forhold der medfører, at det bliver nødvendigt at formindske eller øge dybden eller bredden af længdegraven, samt at konsekvensen af denne formindskelse/forøgelse er en ekstra udgift, skal dette forlægges samgravningsdeltagere til godkendelse.*

**Gravefrie metoder, hvor hver part betaler for eget føringsrør udført af Bygherres entreprenør**

|  |  |  |
| --- | --- | --- |
| **Aktivitet** | **Enhed** | **Enhedspris** |
|  |  |  |
|  |  |  |
|  |  |  |
|  |  |  |
|  |  |  |

Tabel 1.2

**Håndtering af ledninger/rør, hvor hver part betaler for egne ledninger/rør udført af Bygherres entreprenør**

|  |  |  |
| --- | --- | --- |
| **Aktivitet** | **Enhed** | **Enhedspris** |
|  |  |  |
|  |  |  |
|  |  |  |
|  |  |  |
|  |  |  |

Tabel 1.3

**Timepriser for ekstraarbejde**

|  |  |  |
| --- | --- | --- |
| **Aktivitet** | **Enhed** | **Enhedspris** |
|  |  |  |
|  |  |  |

Tabel 1.4. *Der skal foreligge en skriftlige aftale, som definerer det specifikke ekstraarbejde*

**Indmåling, hver deltager betaler for en individuel indmåling**

|  |  |  |
| --- | --- | --- |
| **Aktivitet** | **Enhed** | **Enhedspris** |
|  |  |  |
|  |  |  |
|  |  |  |

Tabel 1.5 *Digital indmåling af tracé i henhold til de i Bekendtgørelse om registrering af ledningsejere og udlevering af ledningsoplysninger gennem Ledningsejerregistret obligatoriske oplysninger. Indmålingsdata leveres som fil i GML formal format. Jorddække/kote*

*- hvis forholdene i området for entreprisen under arbejdets udførelse vil medføre væsentlige anlægsomkostninger ud over de aftale priser, vil dette blive afregnet separat.*

 *- hvis en deltagers del af samgravningen giver anledning til ekstraarbejde, betaler denne ekstraomkostningen - der skal dog foreligge en skriftlig aftale, som definerer det specifikke ekstraarbejde.*

*- de dokumenterede ekstraomkostninger fordeles mellem samgravningspartnerne, der deltager i entreprisearbejdet på den pågældende delstrækning. Det kan aftales, at samgravningsdeltager, ved væsentlige stigninger i anlægsomkostningerne, har mulighed for at træde tilbage fra den resterende del af samgravningen mod at betale sin andel af hele entreprisen som opgjort på det tidspunkt, hvor tilbagetrædelsen gives, og betaling af den resterende del af samgravningen som foreløbigt anslået ved aftalens indgåelse og forudsat at tracéen fastholdes.*

### Fakturering

Bygherre udsteder faktura, når ”som udført” tegninger er afleveret af entreprenøren, eller når Bygherren modtager aconto’er fra entreprenøren. Ved fakturering tillægges 10% til byggeledelse, administration og tilsyn. Betaling skal ske senest indenfor 30 dage. Når Bygherren har modtaget den sidste betaling fra Samgravningsdeltageren overlevere denne ”som udført” tegninger og eventuelt indmålingsfiler som omhandler Samgravningsdeltagerens anlæg.

## Bygherres ydelse og levering til Samgravningsdeltager

Bygherres ydelse omfatter følgende:

* Graveforespørgsel i LER og gravetilladelse
* Lægning af tomme rør/ledninger i henhold til Samgravningsdeltagerens skriftlige anvisninger
* Nødvendige underføringer inkl. evt. føringsrør under veje, jernbane, vandløb mv.
* Lægning af Samgravningsdeltagerens markeringsbånd over rørene
* Levering af dokumentation i form af ”som udført” tegninger og borerapporter for underboringer
* Indmåling af Samgravningsdeltagerens anlæg, hvis det er skriftligt aftalt

Samgravningsdeltager/e leverer selv alle nødvendige materialer (rør, muffer, dækbånd mv.).

## Øvrige vilkår

* Aftalen betinges af, at Bygherre opnår gravetilladelse til den aftalte strækning. Den nøjagtige placering af tracéet kendes endnu ikke, men udføres så vidt muligt som vist i Bilag 1.
* For samgravningsaftalen i øvrigt er aftalt, at AB18 (light version) er gældende. Hvis der er uoverensstemmelser imellem nærværende dokument og AB18 (light version), har nærværende dokument forrang.
* Bygherre kan frit vælge metode for arbejdets udførelse.
* Samgravningsdeltager/e skal aflevere alle nødvendige materialer (rør, muffer mv.) til det igangværende område senest 5 arbejdsdage før aftalt dato for gravestart efter bestilling på opgivne leveringsadresser og afhente tomme tromler. Bygherre stiller ikke materialeplads til rådighed, medmindre andet er skriftligt aftalt.

Hvis materialerne ikke er leveret inden for den angivne frist, gennemføres gravningen uden yderligere varsel, hvorimod samgravningsdeltager stadig hæfter for sin samlede andel, uagtet at der i anlægget vil forekomme endog meget betydelige mangler i form af strækning, hvor samgravningsdeltageren ikke får medtaget sit anlæg. Bygherren vil dog i givet fald tilstræbe, at det planlagte anlæg etableres som planlagt, mod at samgravningsdeltager betaler de ekstraomkostninger der er forbundet med at vente - herunder krav fra kunder.

* Samgravningsdeltager/e skal afhente alle tiloversblevne materialer, rørtromler m.m. senest 20 arbejdsdage efter meddelelse fra bygherre, på den af bygherren opgivne leveringsplads. Hvis materialerne ikke er afhentet indenfor den angivne frist, fragtes disse bort på samgravningsdeltagers regning, tillagt administrationsgebyr på 10%.
* Bygherren påtager sig ansvaret for at alt arbejde vedr. entreprisen overholder generelt gældende regler for gravearbejder, og at alle nødvendige godkendelser foreligger.
* Bygherren påtager sig at levere arbejdet i håndværksmæssig forsvarlig stand og hæfter for udbedring af mangler iht. AB18 (light version). Bygherren hæfter dog ikke for driftstab, avancetab eller andre indirekte tab. Bygherre hæfter ikke hvis manglerne skyldes manglende eller mangelfuld anvisning fra samgravningsdeltager.
* Aftalen er udarbejdet i 2 enslydende originale eksemplarer, hvoraf hver af parterne har modtaget et.

Tillæg og ændringer

Alle tillæg og ændringer til nærværende aftale om samgravning skal være skriftlige, underskrevet på parternes vegne samt vedhæftet nærværende aftale som et fortløbende nummereret bilag.

## Bilag

1. Bygherres projektkort, hvor af traceer fremgår
2. Samgravningsdeltagerens projektkort, hvor det tydeligt fremgår hvor der ønskes samgravning, og antallet og typen af ledninger/rør der skal medtages.
3. Samgravningsdeltagerens anvisninger, vejledninger m.m. som beskriver håndtering og opbygning af dennes anlæg.

## Underskrifter

|  |  |
| --- | --- |
| Dato: | Dato: |
| Underskrift for Bygherre(virksomhed, titel, navn) | Underskrift for Samgravningsdeltager (virksomhed, titel, navn) |